ગુજરાત હાઈકોર્ટે ખેડૂતો દ્વારા જમીન સંપાદન મામલે કરવામાં આવેલી અરજીના સંદર્ભે આ ચુકાદો આપ્યો છે અને ખેડૂતોની તમામ પિટિશનો ફગાવી દીધી છે.

જસ્ટિસ અનંત દવે અને જસ્ટિસ બિરેન વૈષ્ણવની ખંડપીઠે આ ચુકાદો આપ્યો છે.

ખેડૂતો તરફથી વકીલ આનંદ યાજ્ઞિકે બીબીસી સંવાદદાતા રોક્સી ગાગડેકર છારાને જણાવ્યું કે હાઈકોર્ટે ખેડૂતોની 123 પિટિશનો ફગાવી દીધી છે.

ગુજરાત હાઈકોર્ટે કહ્યું કે ગુજરાત સરકારે જમીન સંપાદન અધિનિયમમાં જે ફેરફાર કરેલો છે એ કરવાનો એમને અધિકાર છે.

ખેડૂતોનો વળતરનો મુદ્દો હાઈકોર્ટે હજી ખુલ્લો રાખ્યો છે પણ સરકારે ચૂકવેલ વળતરને યોગ્ય પણ ગણાવ્યું છે.

હાઈકોર્ટે કહ્યું કે જો ખેડૂતોને હાલના વળતરથી સંતોષ ન હોય તો ભૂતકાળમાં રાજ્યમાં હાઈ-વે અને એક્સપ્રેસ હાઇ-વે નિર્માણમાં ખેડૂતોને ચૂકવવામાં આવેલા વળતરને આધારે તેઓ રજૂઆત કરી શકે છે. 

પ્રોજેક્ટના સોશિયલ ઇમ્પેક્ટ ઍસેસમૅન્ટનો મુદ્દો પણ હાઈકોર્ટે ફગાવી દીધો. હાઈકોર્ટે કહ્યું કે એ થયું નથી પંરતુ ઝીકાની ગાઇડલાઇન મુજબ જે સરવે થયો છે તે વાજબી છે. 

ખેડૂતો તરફી વકીલ આનંદ યાજ્ઞિકે આ ચુકાદા અંગે નિરાશા વ્યક્ત કરી કહ્યું કે ચુકાદો વાંચીને આગળની રણનીતિ નક્કી કરીશુ... બીજા 4000 અક્ષરો માટે લેખ ચાલુ રાખો:
ં. સુપ્રીમ કોર્ટમાં જવાનો માર્ગ ખુલ્લો છે અને એ સિવાય જમીની સ્તરે પણ લડત આપવામાં આવશે.

ગુજરાત હાઈકોર્ટે જમીન સંપાદન મામલે ચુકાદા આપી પ્રોજેક્ટ આગળ વધારવા લીલી ઝંડી આપી છે.

જસ્ટિસ એ. એસ. દવેના નેતૃત્વ હેઠળની બૅન્ચે આ મામલામાં જાન્યુઆરી મહિનામાં જ સુનાવણી પૂર્ણ કરી લીધી હતી અને તેનો ચુકાદો મોકૂફ રાખ્યો હતો.

અમદાવાદથી મુંબઈ વચ્ચે દોડનારી બુલેટ ટ્રેન સામે ગુજરાત સહિત મહારાષ્ટ્રના ખેડૂતો પણ વિરોધ કરી રહ્યા છે.

એવું માનવામાં આવે છે કે 320 કિલોમિટરની સ્પીડે દોડનારી બુલેટ ટ્રેન માત્ર ત્રણ કલાકમાં અમદાવાદથી મુંબઈ પહોંચી જશે. 

આ મામલે 1,000 ખેડૂતોએ એકસાથે મળીને હાઈકોર્ટમાં અરજી કરી હતી. હાઈકોર્ટમાં અલગ અલગ 123 પિટિશનો દાખલ થઈ હતી.

ખેડૂતોનો વિરોધ કેમ? 

ખેડૂતોના વકીલ આનંદ યાજ્ઞિક

ખેડૂતો જમીન સંપાદન મામલે જે વળતર મળી રહ્યું છે તેના મામલે વિરોધ કરી રહ્યા છે.

રાજ્ય સરકાર જમીન મામલે જે વળતર આપે છે તેના કરતાં વધારે વળતર ખેડૂતો માગી રહ્યા છે. 

ખેડૂતોની માગણી છે કે જમીનનું વળતર વર્તમાન બજારભાવને ધ્યાનમાં રાખીને નક્કી કરવામાં આવે નહીં કે 2011માં નક્કી કરેલા જંત્રીના ભાવના આધારે. 

બુલેટ ટ્રેન પ્રોજેક્ટમાં જે ખેડૂતોની જમીન જઈ રહી છે તેમનું કહેવું છે કે જમીનનું વળતર કેન્દ્ર સરકારના જમીન સંપાદનના કાયદા અનુસાર થવું જોઈએ નહીં કે ગુજરાત સરકારે સુધારેલા કાયદા અનુસાર. 

ખેડૂતોના વિરોધમાં એક મહત્ત્વની બાબત એ છે કે તેઓ ગુજરાત સરકારે જમીન સંપાદનના કાયદામાં કરેલા ફેરફારનો વિરોધ કરી રહ્યા છે. 

ખેડૂતોના વકીલ આનંદ યાજ્ઞિકે બીબીસી સાથે વાત કરતા કહ્યું હતું, "મૂળ કાયદામાં પુનર્વસન અને પુનઃસ્થાપનની જે શરતો હતી તે ગુજરાત સરકારે ઉડાડી દીધી છે."

"આ જ રીતે આ કાયદા હેઠળ કોઈ પણ પ્રોજેક્ટના અમલ પહેલાં જે-તે ગામની મંજૂરી અતિ આવશ્યક હતી, તે શરતનો પણ છેદ ઉડાડી દીધો છે."

મહત્ત્વના અન્ય મુદ્દા વિશે તેમણે કહ્યું, "કાયદા પ્રમાણે આ પ્રકારના પ્રોજેક્ટના આવવાથી સમાજ ઉપર કેવી અસર થશે, તેને લાભ થશે કે ગેરલાભ, તે શરત પણ સરકારે કાઢી નાખીને કોઈ સોશિયલ ઇમ્પૅક્ટ ઍસેસમૅન્ટ કરવામાં આવ્યું નથી."

આ મામલે 1,000 ખેડૂતોએ હાઈકોર્ટમાં એક ઍફિડેવિટ દાખલ કરી હતી અને કહ્યું હતું કે જમીન સંપાદન માટે તેમણે સંમતિ આપી નથી. 

શું છે આ બુલેટ ટ્રેન પ્રોજેક્ટ?

તમે અમને ફેસબુક, ઇન્સ્ટાગ્રામ, યૂટ્યૂબ અને ટ્વિટર પર ફોલો કરી શકો છો